kardosdrur/scandi-wiki huggingface dataset:
Svin (underorden)

Den biologiske underorden svin (Suina) omfatter altædende, ikke-drøvtyggende parrettåede hovdyr, som udgøres af svine- og navlesvinfamilierne samt lignende uddøde familier. Historisk set har flodheste været regnet til svineordenen, men de klassificeres nu som søstergruppe til hvaler (Cetacea).

Klassifikation 

Svineunderordenen har to familier: Svin (Suidae) og navlesvin (Tayassuidae).

Den uddøde Merycoidodontoidea, også kaldet "drøvtyggende svin", der nu regnes for at høre til underordenen Tylopoda, har tidligere været regnet med under svineunderordenen, men de har tættere forbindelse til kameler. Tilsvarende har den uddøde Entelodontidae været regnet til denne underorden, men de er tættere beslægtet med hvaler end med svin, så de regnes nu til Cetancodontamorpha. 

Nogle morfologiske undersøgelser har antydet, at flodhestefamilien (Hippopotamidae) hørte under svineundergruppen, men med flere morfologiske og genetiske sammenligninger har videnskaben fundet ud af, at flodhestene har aner til fælles, ikke med svin, men med hvaler (Cetacea).

De nyeste undersøgelser af oprindelsen af hippopotamidae viser, at flodheste og hvaler havde en fælles delvist vandlevende forfar, som afveg fra de øvrige parrettåede hovdyr for omkring 60 millioner år siden. Efterkommere efter denne hypotetiske forfar opdeltes i to grene for omkring 54 millioner år siden. En af grenene skulle vise sig at udvikle sig til hvaler, muligvis begyndende med protohvalen Pakicetus for 52 millioner år siden samt andre forgængere for hvaler som Archaeoceti, som skulle undergå en proces med at tilpasse sig til at leve i havet.

Anatomi 

Anatomien af svin adskiller sig fra andre parrettåede hovdyr. For eksempel har de fortænder foroven i munden, hvilket giver mulighed for en ordentlig gennemtygning af føden. I modsætning hertil har andre hovdyr, fx geder eller hjorte, kun fortænder forneden, hvorved føden ikke tygges særlig grundigt, men bliver nærmere slugt, hvorpå føden bearbejdes ved drøvtygning. Tilsvarende har de fleste parrettåede hovdyr firdelte maver, mens svin har en enkelt mave, hvilket tillader, at de æder mange forskellige slags føde.

De fleste svin har tæer i stedet for hove. De fleste parrettåede hovdyr har lange, slanke ben, mens svinene oftest har korte, tykke ben.

Referencer

Eksterne henvisninger 
 Systema naturae 2000 (classification) – Taxon: Suborder Suina

Svin
Yvette Broch

Yvette Broch (født 23. december 1990 i Monster, Holland) er en hollandsk håndboldspiller som spiller for CSM București i Liga Naţională og tidligere Hollands kvindehåndboldlandshold. Derudover blev hun nr. 2 ved Holland's Next Topmodel i 2008.

Hun besluttede i august 2018, at stoppe hendes karriere på ubestemt tid, grundet udmattelse og træthed. I 2020 vendte hun tilbage til tophåndbolden og begyndte at træne med hendes tidligere franske klub i Metz. Hun skiftede til den rumænske storklub CSM București i sommeren 2021.

Meritter 
Landshold
 VM i håndbold:
Sølv: 2015
Bronze: 2017
 EM i håndbold:
Sølv: 2016
Europæiske turneringer
EHF Champions League:
Vinder: 2017, 2018
Finalist: 2016
EHF Cup:
Finalist: 2013
Nationale ligaer
Nemzeti Bajnokság I
Vinder: 2016, 2017, 2018
Magyar Kupa
Vinder: 2016, 2018
Sølv: 2017
LFH Division 1 Féminine
Vinder: 2013, 2014
Sølv: 2015
Coupe de France
Vinder: 2013

Kilder

Eksterne henvisninger 

Håndboldspillere fra Nederlandene
Håndboldspillere fra Győri Audi ETO KC
Håndboldspillere fra Metz Handball
Håndboldspillere fra CSM București (kvindehåndbold)
Royal Collection

The Royal Collection er den britiske kongefamilies kunstsamling og en af de største og vigtigste kunstsamlinger i verden, fordelt blandt et dusin nuværende og tidligere kongelige boliger over hele Storbritannien. Samlingen  ejes af monarken som suveræn, men båndlagt for hendes efterfølgere og nationen.

The Royal Collection indeholder over 7.000 malerier, 40.000 akvareller og tegninger, og omkring 150.000 gamle masterprints, samt historiske fotografier, gobeliner, møbler, keramik, bøger og andre kunstværker. Det er fysisk spredt mellem en række steder, hvoraf nogle, som Hampton Court Palace, er åbne for offentligheden og ikke beboet af den kongelige familie, mens andre, som Windsor Castle, både er boliger og åbne for offentligheden. Nogle af værkerne befinder sig i boliger, som Sandringham House, der ikke er åbne for offentligheden. Dronningens Galleri på Buckingham Palace i London har udstillinger fra samlingen i flere måneder ad gangen. Der er også et Dronningens Galleri ved Palace of Holyroodhouse i Edinburgh.

Referencer

Eksterne henvisninger

 Officiel hjemmeside, Royalcollection.org.uk
 About Royal Collection Trust hos RoyalCollection.org.uk

Det britiske monarki
Kunst
De største af de første (Johnny Deluxe-album)

De største af de første er et opsamlingsalbum fra det danske band Johnny Deluxe. Det blev udgivet den 16. august 2010 og indeholder syv sange fra deres foregående tre albums, samt sangen "Sindssyg", som gruppen deltog med i Dansk Melodi Grand Prix 2009 samt to nye sange.

Spor 
 "Elskovspony"
 "Drømmer Jeg?" featuring Anna Nordell
 "Vi Vil Ha' Mer'"	
 "Det Du Gør"
 "Drenge Som Mig"
 "Så Er Det Sommer"
 "Aldrig" featuring Szhirley
 "Sindssyg"
 "Flex"
 "Vild Med Din Veninde"

Referencer

Eksterne henvisninger 
De Knuste Hjerters Klub  på Discogs

Johnny Deluxe-album
Opsamlingsalbum fra 2010
Jovanka Radičević

Jovanka Radičević (født 23. oktober 1986 i Podgorica, Montenegro) er en montenegrinsk håndboldspiller, som spiller højre fløj for RK Krim i Slovenien og tidligere Montenegros kvindehåndboldlandshold.

Bedrifter 
 Den Montenegrinske Liga:
 Vinder: 2005, 2006, 2007, 2008, 2009, 2010, 2011

 Montenegrin Cup:
 Vinder: 2005, 2006, 2007, 2008, 2009, 2010, 2011

 Nemzeti Bajnokság I:
 Vinder: 2012, 2013

 Magyar Kupa:
 Vinder: 2012, 2013

 EHF Champions League:
 Vinder: 2013
 Finalist: 2012
 Semifinalist: 2011, 2014

 EHF Cup Winners' Cup:
 Vinder: 2006, 2010

 EM i Håndbold:
 Vinder: 2012

Eksterne henvisninger 

Håndboldspillere fra Montenegro
Håndboldspillere fra Győri Audi ETO KC
Personer fra Podgorica
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Olympiske sølvmedaljevindere fra Montenegro
Olympiske medaljevindere i håndbold
Medaljevindere ved sommer-OL 2012
Keinath

Keinath var et tysk bilmærke, som under ledelse af Horst Keinath (født 1943, død 2011) fremstillede sportsvogne i årene 1993 til 2003 i Reutlingen. Horst Keinath havde sammen med sine to brødre tidligere været indehaver af en Opel-forhandler i Dettingen an der Erms og udviklede efter sin fratræden fra dette firma, som gik konkurs i år 2000, sin egen bil efter samme koncept som Opel GT. Udgangspunktet var en original Opel GT fra 1970'erne, som dog blev gjort ca. 20 cm bredere. Den var først tænkt som coupé, men blev på et senere tidspunkt en cabriolet med fuldt aftagelig hardtop.

Keinath GT/R var en cabriolet med fuldt aftageligt tag af glasfiber-armeret plast, som lignede Opel GT meget. Under det også af glasfiber-armeret plast lå en Opel V6-motor og en Opel-undervogn. Prisen lå på ca. 180.000 DM. I årene 1997 til 2000 blev der fremstillet formentlig maksimalt 21 eksemplarer af denne bil. Det nøjagtige styktal er ikke kendt. Bilen har en topfart på 240 km/t. Reservedelsforsyningen er i dag sikret af Opel.

I 2000 kom den anden model, Keinath GT/C. Dens karrosseri lignede ikke længere Opel GT, men var derimod udviklet til Keinath af EDAG Engineering + Design AG. Ligesom forgængeren havde modellen karrosseri af glasfiber-armeret plast og stålramme, og blev drevet af en V6-motor fra Opel. Den fra Opel Omega B hentede 3,2-litersmotor ydede 160 kW (218 hk) og gav den 1320 kg tunge bil en accelerationstid fra 0 til 100 km/t på 6,3 sekunder. Topfarten lå på 248 km/t. GT/C er 4280 mm lang og 1840 mm bred, og brændstofforbruget ligger på 10,5 liter/100 km. Ved introduktionen kostede bilen 179.300 DM. Dog kom der af GT/C kun to prototyper, som i dag ejes af Edag. Denne bil var "hovedskuespiller" i den tyske tv-film Erlkönig, som blev vist på ZDF den 23. juli 2010.

Litteratur 
 Eberhard Kittler: Deutsche Autos. Band 5: Seit 1990. Audi, BMW, VW und Kleinserien. Motorbuch Verlag, Stuttgart,  (på tysk).

Bilmærker
Bilproducenter fra Tyskland
Etableret i 1993
Ophørt i 2003
Elskovspony (EP)

Elskovspony er en EP udsendt af det danske band Johnny Deluxe i 2003. Det er udgivet af gruppen selv, og således uden om pladeselskaber. Titelsangen blev spillet i radioen og lagde grobund for studiealbummet Johnny Deluxe, der udkom året efter. Flere af sangene fra EP'en blev inkluderet på debutalbummet.

Spor 
 "Elskovspony"
 "Dobbeltliv"
 "Slikbutik"
 "Det Er Ligemeget"
 "Penge"

Referencer

Eksterne henvisninger 
 Elskovspony på Discogs

Johnny Deluxe-album
Album fra 2003
Debut EP'er
Université Fédérale Toulouse Midi-Pyrénées

Université Fédérale de Toulouse Midi-Pyrénées (UFTMP) ligger i den fransk delstat Midi-Pyrénées og regnes for at være blandt verdens førende tekniske universiteter. 

UFTMP vægter især uddannelse indenfor naturvidenskab (ingeniøruddannelser) samt forskning på internationalt topplan. 

Forskere på UFTMP har gjort sig fortjent til ikke mindre end 1 nobelpriser.

Eksterne henvisninger 

 UFTMP

Universiteter i Frankrig
Toulouse
Andrea Kobetić

Andrea Kobetić (født 13. november 1985 i Zagreb) er en kvindelig kroatisk håndboldspiller, som spiller venstre back for Siófok KC og tidligere det kroatiske landshold.

Hun blev topscorer i EHF Champions League 2014-15, sammen med Cristina Neagu.

Referencer

Eksterne henvisniger 
 

Håndboldspillere fra Kroatien
Håndboldspillere fra ŽRK Vardar
Håndboldspillere fra Siófok KC
Julija Managarova

Julija Managarova (russisk: Юлия Анатольевна Манагарова  ; født 27 september 1988 i Dnipropetrovsk, Ukraine) er en russisk kvindelig håndboldspiller som spiller for Rostov-Don og for det Ruslands kvindehåndboldlandshold. Hun skiftede statsborgerskab fra ukrainsk til russisk i 2014.

Karriere

Klubhold 
Hun begyndte sin professionelle håndboldkarriere i 2003, med den ukrainske klub HK Sparta, som hun vandt det ukrainske mesterskab i sæsonerne 2008/09, 2009/10 og 2010/11. 2011 blev også hendes sidste år i Ukraine, får hun skiftede til den rumænske storklub CS Oltchim Râmnicu Vâlcea. Managarova stoppede i Oltchim i 2013, hvor hun havde vundet tre mesterskaber og nåede semifinalerne i EHF Champions League, to gange. Derefter skiftede hun til en anden europæisk storklub, i russiske Rostov-on-Don. Med Rostov-Don har hun indtil videre vundet det russiske mesterskab, fire gange, i 2015, 2017, 2018 og 2019, den russiske pokalturnering i 2015, 2016, 2017, 2018, 2019 og EHF Cup i 2017. I 2018 kom hun på Champions League All-Star holdet, som bedste højre fløj.

Landshold 
Managarova nåede at spille 65 internationale landskampe for det ukrainske håndboldlandshold og scoret 225 mål. Hun har optrådt for Ruslands kvindehåndboldlandshold, siden sommeren 2017. Med , har hun indtil videre vundet sølv ved EM i Frankrig 2018 og bronze ved VM i Japan 2019.

Hun var også med til at vinde OL-sølv i håndbold for  ved Sommer-OL 2020 i Tokyo, efter finalenederlag til  med cifrene 25–30.

Meritter

Internationale meritter

Rostov-Don 
 EHF Champions League
 Finalist: 2019

CS Oltchim Râmnicu Vâlcea 
 EHF Champions League
 Semifinalist: 2012, 2013

Landshold 
 Verdensmesterskabt
 Bronze: 2019
 Europamesterskabet
 Sølv: 2018

Referencer

Eksterne henvisninger 
 

Håndboldspillere fra Rusland
Håndboldspillere fra Ukraine
Håndboldspillere fra SCM Râmnicu Vâlcea
Håndboldspillere fra Rostov-Don
Håndboldspillere ved sommer-OL 2020
Västerås Domkirke

Västerås Domkirke () er en domkirke i byen Västerås i Västmanland i Sverige.

Domkirken ligger i den nordlige del af Västerås' centrum og er domkirke for Västerås Stift, der omfatter landskaberne Västmanland og Dalarna (bortset fra Hamra sogn i Orsa finnmark, der tilhører Uppsala Stift) samt nogle sogne i Uppland. Kirken blev oprindeligt opført i 1200-tallet men blev efterfølgende udbygget flere gange frem til 1517. Tårnspiret og ydertaget fik sit nuværende udseende ved en genopbygning efter en brand i 1690'erne. Eksteriøret i øvrigt og interiøret præges i høj grad af ombygninger fra 1856-61, 1896-98 og 1958-61. Kong Erik 14. ligger begravet i kirken, ligesom rigsforstanderen Svante Nilsson (Sture) og ærkebiskoppen Samuel Troilius.

Domkirker i Sverige
Västerås
Bygninger, konstruktioner og anlæg i Västmanlands län
Domenicus ver Wilt

Domenicus ver Wilt var en nederlandsk kunstner, der var virksom i Sverige mellem 1556 og 1566. Han malede blandt andet et portræt af Kong Erik 14.

Wilt blev medlem af Antwerpen's kunstnersamfund Sankt Lukasgildet i 1555. Han kom til Sverige i 1556, og blev omtalt der for første gang den 6. januar 1557. Han kom snart i hertug Eriks tjeneste og fulgte ham år 1558 til Kalmar. Han virker først og fremmest at have været ansat til at udarbejde kartoner som forlæg for vævede tapeter.

Kilder 
 Upmark, Gustaf: Tapetväfveriet i Sverige under de första vasakonungarne. 1886.

Eksterne henvisninger 

Malere fra Nederlandene
Portrætmalere
Nederlændere i 1500-tallet
Personer fra Antwerpen
Miles "Tails" Prower

, bedst kendt under kaldenavnet , er en spilbar figur fra Sonic the Hedgehog-serien fra Sega. Han er en 8-årig  gammel ræv og Sonic the Hedgehogs bedste ven.

Som seriens andre figurer har han sin egen unikke evne, nemlig at han kan flyve. Tails evne til at flyve skyldes en misdannelse der gav ham to haler, som han bruger som propeller. Dette gør ham i stand til nemt at kunne følge Sonic rundt i spilseriens forskellige universer.

Han optrådte første gang i  Sonic the Hedgehog 2  fra 1992. Han var også med i tv-serien Adventures of Sonic the Hedgehog.

Grundet sin barske fortid, foretrækker han ikke at bruge sit gamle navn 'Miles Prower'. Derfor foreslog Sonic det ganske passende navn Tails (engelsk for haler), på grund af hans udseende og særegne evne til at kunne flyve. Tails tog navnet til sig og bliver sjældent tiltalt med sit rigtige navn.

Noter

Eksterne henvisninger 
 

Sonic the Hedgehog
Spilfigurer
Anna Sen

Anna Sergejevna Sen ( ; født 3. december 1990 i Krasnodar, Rusland) er en kvindelig russisk håndboldspiller som spiller for Rostov-Don og Ruslands kvindehåndboldlandshold.

Hun deltog under Sommer-OL 2016, hvor hun vandt s første håndbold OL-guld. Hun var ligeledes, med til at vinde OL-sølv i håndbold for , ved Sommer-OL 2020 i Tokyo, efter finalenederlag mod , med cifrene 25–30.

Noter

Eksterne henvisninger 

 

Håndboldspillere fra Rusland
Håndboldspillere fra Győri Audi ETO KC
Håndboldspillere fra Rostov-Don
Håndboldspillere ved sommer-OL 2016
Håndboldspillere ved sommer-OL 2020
Olympiske medaljevindere i håndbold
Medaljevindere ved sommer-OL 2016
Medaljevindere ved sommer-OL 2020
Olympiske mestre fra Rusland
Olympiske sølvmedaljevindere fra Rusland
Personer fra Krasnodar
Jekaterina Ilina

Jekaterina Fjodorovna Ilina ( ; født 7 marts 1991 i Toljatti, Rusland) er en kvindelig russisk håndboldspiller, som spiller for CSKA Moskva og tidligere Ruslands kvindehåndboldlandshold.

Kilder 
 

Håndboldspillere fra Rusland
Håndboldspillere fra Rostov-Don
Håndboldspillere ved sommer-OL 2020
Håndboldspillere ved sommer-OL 2016
Medaljevindere ved sommer-OL 2016
Medaljevindere ved sommer-OL 2020
Olympiske mestre fra Rusland
Olympiske sølvmedaljevindere fra Rusland
Personer fra Toljatti
Boestmose

Boestmose er en mose på ca. 40 ha beliggende nordøst for Nørre Snede, ved Boest. Boestmose er genstand for et naturgenopretningsprojekt således at højmosen i området bevares og udvides.  Ved Boestmose er der gjort et antal arkæologiske fund bl.a. bronzeøkser.

Området er en del af Natura 2000 -område nr. 53 Sepstrup Sande, Vrads Sande, Velling Skov og Palsgård Skov

Kilder 

Moser i Danmark
Ikast-Brande Kommunes geografi
Naturgenopretning i Danmark
Kongens Mose

Kongens Mose er en af landets største højmoser, og beliggende syd for Løgumkloster. Mosen er en del af et større naturområde der også omfatter Draved Skov. For at bevare mosen er der gennemført et større genopretningsprojekt . 
Naturgenoprettelsen fortsætter i 2020 med et areal på 160 hektar, hvoraf omkring halvdelen  har været intensivt dyrket landbrugsjord,  der  genskabes som højmose. Det samlede naturområde kommer så på omkring 400 hektar.  
Kongens Mose og Draved Skov er et fredet naturområdet som det også er muligt at udnytte rekreativ med bl.a. handikapvenligt udsigtstårn ved mosen .

Området er en del af Natura 2000-område nr. 99: Kongens Mose og Draved Skov og er både habitatområde (H88) og fuglebeskyttelsesområde  (F61).  Kongens Mose blev i 2022 udpeget til en del af den 564 hektar store naturnationalpark Draved Skov og Kongens Mose.

Kilder 

Moser i Danmark
Tønder Kommunes geografi
Miriam Zesler

Miriam Zesler (født 3. december 1978) har siden september 2014 været studievært på TV 2 News. 

Miriam Zesler blev student fra Frederiksberg Gymnasium i 1997, og  blev i 2006 uddannet fra RUC som cand.comm journalist med bifag i historie. Hun har i en periode været redaktionssekretær på Ekstra Bladet, og efterfølgende ansat på Dagbladet Politiken 2007-2014 først som journalist på forbrugerredaktionen og dernæst som redaktør for først rejsesektionen Rejser og søndagssektionen Spis&Bo. 

Privat er Zesler gift med Brian Weichardt, som hun har to piger med. Zeslers mor flygtning fra Polen og kom til Danmark i 70erne.

Eksterne kilder/henvisninger 

 HELT PERSONLIGT: Miriam Zesler - Frederiksberg Bladet
 Om Miriam Zesler på tv2.dk

Studieværter fra Danmark
Ansatte ved TV 2
LCHF

LCHF (Low Carb High Fat) er en diæt med lavt indhold af kulhydrater med fokus på gode fedtstoffer som primær energi. 

Diæten bliver brugt til vægttab da et lavt indhold af hurtigt optaglige kulhydrater er blevet påvist som en af de mest effektive former for diæt mht. vægttab.
Diæten bliver også brugt som kur mod diabetes.

Den samlede daglige mængde kalorier skal komme fra 70% fedt, 20% protein og 10% kulhydrater. 

Gode fedtstoffer som er accepteret på en LCHF-kur er: smør, olivenolie, kokosolie, animalske fedtstoffer, fløde og nødder. 

Slankekure
Ray Dee Ohh (album)

Ray Dee Ohh er  debutalbummet fra den danske popgruppe Ray Dee Ohh, der udkom i 1989 på Replay Records. Albummet var produceret af gruppens guitarister Michael Bruun og Poul Halberg, der også stod for musikken på albummet. Teksterne var skrevet af navne som Elisabeth Gjerluff Nielsen, Steffen Brandt, og Thomas Helmig (under pseudonymet T. Wuzznip). Ray Dee Ohh solgte 110.000 eksemplarer.

Spor

 Mandags-stævnemøde 4:06
 Elskes af dig 5:12
 Alt eller ingenting 4:05
 Brændende læber 4:42
 Som et træ 4:14
 Der hvor jeg bedst ka' li' at være 4:25
 Heartbreak 4:18
 Tænker du på ... 4:09
 Ned på jorden igen 3:36

Kilder 

Debutalbum fra 1989
Debutalbum fra Danmark
Ray Dee Ohh-album
Too

Too er det andet studiealbum fra den danske popgruppe Ray Dee Ohh, der udkom i 1990 på Replay Records. Albummet var produceret af gruppens guitarister Michael Bruun og Poul Halberg, der også stod for musikken på albummet. Teksterne var skrevet af navne som Elisabeth Gjerluff Nielsen, Steffen Brandt, og Anne Dorte Michelsen. Too solgte over 200.000 eksemplarer.

Spor

Kilder 

Album fra 1990
Ray Dee Ohh-album
Radiofoni (album)

Radiofoni er det tredje og sidste studiealbum fra den danske popgruppe Ray Dee Ohh, der udkom i 1990 på Replay Records. Albummet var produceret af gruppens guitarister Michael Bruun og Poul Halberg, der også stod for musikken på albummet, samt trommeslager Jan Sivertsen. Teksterne var skrevet af navne som Elisabeth Gjerluff Nielsen, Steffen Brandt, og Anne Dorte Michelsen. Radiofoni solgte 120.000 eksemplarer.

Spor

Kilder 

Album fra 1991
Ray Dee Ohh-album
Heimatecke

Heimatecke er en miniaturepark i Waschleithe i Sachsen. Parken blev åbnet i 1961 og er på ca. 3.000 m² med over 80 modeller i størrelsesforholdet 1:40. Landskabet er en efterligning af et weihnachtsberg fra Erzgebirge indpasset i et naturligt landskab med klipper og bonsaiagtige træer. Nogle af modellerne drives af vand fra Seifenbach, et tilløb til Oswaldbach, mens andre drives elektrisk. Derudover er der gengivet typiske scener af livet i Erzgebirge.

Modeller 
Blandt modellerne i Heimatecke er en række kendte bygningsværker fra Erzgebirge:
 Burg Scharfenstein
 Kloster Grünhain
 Schloss Augustusburg
 Schloss Schlettau
 Schloss Schwarzenberg
 Burg Kriebstein
 Burg Scharfenstein
 Rundkirche Carlsfeld
 Dudelskirche i Waschleithe
 Stadtkirche St. Georgen i Schwarzenberg
 Talsperre Pöhl
 Drahtseilbahn Erdmannsdorf–Augustusburg
 Frohnauer Hammer
 Silberwäsche i Antonsthal
 Pulverturm (Johanngeorgenstadt)

Noter

Eksterne henvisninger 

 Officiel hjemmeside

Miniatureparker
Seværdigheder i Tyskland
Etableret i 1961
Weihnachtsberg

Et Weihnachtsberg er en bjerglignende efterligning af landskabet i Erzgebirge, der opsættes indendørs i juletiden. Der vises dels motiver med julekrybbe og minedrift og dels lokale ting. De indsatte figurer og maskiner kan være bevægelige og drives i så fald mekanisk.

Weichnachtsberge har deres oprindelse i Buckelbergwerke fra det 18. århundrede, der var vitriner, der gengav minedrift. I det 19. århundrede kom julemotiverne til.

Litteratur 
 Fachschule für Tourismus des Instituts für Soziale und Kulturelle Bildung e. V. (udg.): Heimat- und Weihnachtsberge des Sächsischen Erzgebirges. Husum Druck- und Verlagsgesellschaft, 2012, .
 Claus Leichsenring: Weihnachtsberge & Heimatberge. Ein Beitrag zur Geschichte der Volkskultur im sächsischen Erzgebirge. Gumnior, 2004, .
 Gunter Bergmann: Kleines sächsisches Wörterbuch. Reclam, 2009, .

Eksterne henvisninger 
 Wolfgang Süß: "Neue Weihnachtsberge" …der Bau von Weihnachtsbergen und Buckelbergwerken 

Jul
Tysk kultur
Buckelbergwerk

En Buckelbergwerk er en bærbar vitrinelignende kasser, der gengiver minedrift i model, og som transporteret på ryggen (Buckel) af udstilleren.

De indbyggede modeller viser et realistisk og ofte detaljeret tværsnit af en mine. De indbyggede ting som for eksempel maskiner og arbejdere er ofte bevægelige og drives ved hjælp af et håndsving eller en maskine. Derudover kan der også sættes lydeffekter i gang så som hammer- og klokkeslag. Nu om stunder kan der desuden være elektrisk belysning.

Historie 
Buckelbergwerke blev traditionelt lavet af invalide minearbejdere og fremvist på messer, markeder, folkefester osv., hvilket skaffede dem hårdt tiltrængte indtægter. De fik ganske vist understøttelse, men den var meget ringe. Buckelbergwerke blev ofte fremstillet af udstillerne selv af forhåndenværende materialer, der let lod sig bearbejde.

Et tidligt skriftligt vidnedsbyrd om et Buckelbergwerk finder man i Dankegott Immanuel Merkels Erdbeschreibung von Kursachsen und den ietzt dazu gehörenden Ländern fra 1804:
"...kigkasser der gengav minearbejdernes ind- og udkørsel, bjergfolk i arbejde, drengens kærrer, elevatorer og lignende anskueligt og bevægeligt..."

I det 20. århundrede kendes fremvisning af Buckelbergwerke som ekstraindtægter, for eksempel for Freiberger originalen Alfred Mende. Dennes Buckelbergwerk, et massivt klædeskab med bemalede modeller og figurer af træ og blik er bevaret og kan i dag ses i den historiske rådskælder ved Obermarkt i Freiburg.

Peter Püchmann fra Thalheim fik i 1986 registret som myndighederne, at hans job var at fremvise sit Buckelbergwerk, hvilken han stadig gør.

Eksterne henvisninger 
 Wolfgang Süß: "Neue Weihnachtsberge" …der Bau von Weihnachtsbergen und Buckelbergwerken , sidst kontrolleret 16. februar 2013

Noter 

Tysk kultur